สลากดิจิทัลยังฮิตไม่หยุด ยอดซื้อครึ่งวันพุ่งกว่า 2.2 ล้านใบ
สลากดิจิทัลยังฮิตไม่หยุด ยอดซื้อครึ่งวันพุ่งกว่า 2.2 ล้านใบ แซงงวดแรกเท่าตัว
17 มิ.ย. 2565

นายลวรณ แสงสนิท อธิบดีกรมสรรพากร ประธานกรรมการสลากกินแบ่งรัฐบาล เปิดเผยว่า การขายสลากดิจิทัลในงวดวันที่ 1 ก.ค.2565 เป็นการขายในงวดที่ 2 ซึ่งเริ่มขายในวันที่ 17 มิ.ย. ตั้งแต่เวลา 06.00 น. จนถึงเวลา 11.00 น. โดยผ่านไป 5 ชั่วโมงแรก ปรากฏว่า มียอดผู้ซื้อสลากถึง 2,188,297 ฉบับ เป็นจำนวนผู้ซื้อ 382,814 ราย สูงกว่า งวดก่อนหน้า ที่เปิดขาย 6 ชั่วโมงแรก ที่มียอดขาย 8 แสนกว่าใบ จากจำนวนผู้ซื้อ 2 แสนคน หรือเพิ่มขึ้นเท่าตัว"ขายสลากดิจิทัลงวดแรกที่ผ่านหมดภายใน 5 วัน สำหรับงวดล่าสุดคาดว่าจะหมดเร็วกว่านั้น เพราะผู้ซื้อมั่นใจ และรู้ว่าสลาก 80 บาทซื้อได้จริง มีอยู่จริง ซึ่งเป็นเรื่องที่ทางสำนักงานสลากหาทางแก้ไขมาโดยตลอด โดยคำนึงถึงผลกระทบทุกภาคส่วนให้มีน้อยที่สุด" นายลวรณ กล่าวทั้งนี้ การขายสลากดิจิทัลในงวดที่ 2 ยังคงจำนวนไว้ที่ 5.27 ล้านใบ โดยจะสิ้นสุดเวลาขายที่ 23.00 น. ในแต่ละวัน โดยสำนักงาน จะนำข้อมูลทั้งหมดเข้าที่ประชุมคณะกรรมการสลากในวันที่ 23 มิ.ย. นี้ เพิ่มพิจารณาเพิ่มจำนวนสลากดิจิทัลให้เพียงพอ เหมะสมกับความต้องการของตลาดอีกครั้ง